**Իհսան Աբդ ալ-Կուդդուս** (արաբ․՝ إحسان عبد القدوس‎‎, հունվարի 1, 1919(1919-01-01) կամ հունվարի 1, 1929(1929-01-01), Կահիրե - հունվարի 11, 1990(1990-01-11), Կահիրե, Եգիպտոս), եգիպտացի գրող, լրագրող և խմբագիր։

Կենսագրություն
--------------

Ծնվել է 1919 թվականի հունվարի 1-ին, թուրք-եգիպտական ծագման ընտանիքում։ Նրա հայրը` Մուհամեդ Աբդ Ալ-Կուդդուսը, որը թատրոնի և կինոյի դերասան էր, ցանկանում էր, որ որդին իրավաբան դառնա։ 1942 թվականին Իհսանն ավարտել է Կահիրեի համալսարանի իրավաբանական ֆակուլտետը, այնուհետև աշխատել է որպես իրավաբան։

1944 թվականից սկսեց գրել սցենարներ, կարճ պատմություններ և վեպեր։ Ժամանակի ընթացքում որոշելով կենտրոնանալ գրական կարիերայի վրա` հրաժարվել է իրավաբանի իր կարերայից։ Շուտով դարձել է «Ալ-Աքբար» թերթի առաջատար լրագրող, որը ղեկավարել 1971—1975 թվականներին։ 1975-1976 թվականներին եղել է «Ալ-Ահրամ» թերթի գլխավոր խմբագիր։ Մինչև 1960 թվականը եղել է «Ռոզ Ալ Յուսեֆ» հասարակական-քաղաքական շաբաթաթերթի սեփականատերը, իսկ 1960 թվականից` «Ռոզ Ալ Յուսեֆ» հասարակական-քաղաքական շաբաթաթերթի գլխավոր խմբագիրը, որը հիմնադրել է նրա մայրը` կինոդերասանուհի Ֆաթիմա Ալ Յուսեֆը, որը հայտնի է Ռոզա անունով։ Նա հաճախ քննադատում էր կարևոր անձանց, այդ թվում` նախագահներին, և իր լրագրողական կարիերայի ընթացքում երեք անգամ ձերբակալվել է։

Մահացել է Կահիրեում, 1990 թվականի հունվարի 12-ին, կաթվածի հետևանքով։

Ստեղծագործություն
-----------------

Աբդ ալ Կուդուսը գրել է ավելի քան 60 վեպ և պատմվածքների ժողովածու։ Նրա վեպերից 49-ը էկրանավորվել է, տասնյակ ստեղծագործությունների հիման վրա նկարահանվել են բազմասերիանոց ֆիլմեր։ Նրա երեք` «Մեր տան տղամարդը»։ (1961), «Սև ակնոց»։ (1963) և «Իմ կնոջ պատիվը»։ (1967) ստեղծագործությունների կինոտարբերակները տարբեր հաջողություններ էին ունենում խորհրդային վարձույթում։
Նա հակված էր մելոդրամատիզմին և սիրային ու սեքսուալ թեմատիկաներին, որոշ սյուժեներ վերցվել են արևմտաեվրոպական գրողներից։

Մրցանակներ և պարգևներ
---------------------

* Նախագահ Նասերի կողմից արժանացել է շքանշանի
* Առաջին գրական մրցանակը 1973 թվականին ստացել է «իմ արյունը, իմ արցունքները, իմ ժպիտը» վեպի համար
* 1975 թվականին ստացել է «Լավագույն սցենար» մրցանակը «Գնդակն իմ գրպանում է» վեպի համար (1974 թվականի ֆիլմը նույնպես խորհրդային վարձույթում էր:)
* 1990 թվականին հետմահու արժանացել է Հանրապետության շքանշանի

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Internet Movie Database — 1990.
3. ↑  Фильм «Мужчина в нашем доме» на сайте КиноПоиск
4. ↑  Фильм «Чёрные очки» на сайте КиноПоиск
5. ↑  Фильм «Честь моей жены» на сайте КиноПоиск
6. ↑  «Краткая литературная энциклопедия», т.9, М. 1978
7. ↑  Арабские, иранские и пакистанские фильмы советского проката

Արտաքին հղումներ
----------------

* Фильмография на imdb.com (անգլ.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| 

|  Չափորոշչային վերահսկողություն |
| --- |
|  |
| BIBSYS: 90526437 · BNF: 120662131 · CiNii: DA06914552 · EGAXA: vtls001753577 · GND: 118933477 · ISNI: 0000000071404054 · LCCN: n83005704 · NLA: 35654637 · NTA: 074512129 · LIBRIS: 104539 · SUDOC: 028927796 · VIAF: 7412777 · WorldCat VIAF: 7412777 |

 |

 |